Pseudococcidae

Ullskjoldlus (Pseudococcidae) er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Med ca. 2200 kjente arter er dette den artsrikeste familien av skjoldlus.

Utseende 
Forholdsvis store skjoldlus (hunnene gjerne 3–4 mm), kroppsformen er fortsatt gjenkjennelig som insekter, selv om antenner og bein sjelden er synlige ovenfra hos de voksne individene er de likevel velutviklede. Oversiden er dekket av hvit voks som ofte danner ullaktige tråder. På sidene danner voksen gjerne stav-, pigg- eller hårlignende utskudd. Hannene er ganske små (ca. 1 mm) og har ett par runde vinger uten synlig årenett.

Levevis 
Både nymfer og voksne er bevegelige. Hunnene dekker både seg selv og eggmassene de legger med store mengder fine, ull-aktige vokstråder. Hannene utvikler seg i sylindriske voksrør. Mange arter skiller ut store mengder honningdugg, dette kan bidra til skader på planter ved at det gir grobunn for muggsopper.
Denne store familien finnes på en rekke ulike planter, både på busker, trær og urter, på røtter, grener og blader.

Skadedyr 
Mange er betydelige skadedyr, både ved at de svekker vertsplantene ved å suge plantesaft, og ved at de sprer virus og andre sykdomsfremkallende organismer. Dessuten kan de klissete honningduggen gjøre planteprodukter lite attraktive, og gi grobunn for skadelige sopper.
I Norge er det registrert skader fra epleullskjoldlus på epletrær, fra granullskjoldlus på gran, og fra flere arter på blomster dyrket i veksthus. Likevel skaper skjoldlusene små problemer hos oss sammenlignet med varmere strøk der de er mye mer tallrike.

Utbredelse 
Pseudococcidae er for det meste utbredt i varme områder og forekommer i Nord-Europa mest innendørs og i veksthus. Bare fire arter av de rundt 2200 kjente er funnet utendørs i Norge.

Systematisk inndeling / europeiske arter 
Det er uklart om Puto-artene bør plasseres i en familie for seg, som her, eller som en undergruppe av Pseudococcidae.

 ordenen Nebbmunner, Hemiptera
 underordenen Plantelus, Sternorrhyncha
 overfamilien Skjoldlus, Coccoidea
 familien Ullskjoldlus, Pseudococcidae 
 slekten Amonostherium Morrison & Morrison, 1922 – 2 arter i Europa
 slekten Antonina Signoret, 1875 – 4 arter i Europa
 slekten Antoninella Kiritshenko, 1938 – 1 art i Europa
 slekten Asphodelococcus Morrison, 1945 – 2 arter i Europa
 slekten Atrococcus Goux, 1941 – 17 arter i Europa. I Norge:
 Atrococcus paludinus (Green, 1921)
 slekten Balanococcus Williams, 1962 – 6 arter i Europa
 slekten Bessenayla Goux, 1988 – 1 art i Europa
 slekten Boreococcus Danzig, 1960 – 1 art i Europa
 slekten Brevennia Goux, 1940 – 2 arter i Europa
 slekten Cataenococcus Ferris, 1955 – 1 art i Europa
 slekten Chaetococcus Maskell, 1898 – 3 arter i Europa
 slekten Cintococcus Goux, 1940 – 1 art i Europa
 slekten Coccidohystrix Lindinger, 1943 – 5 arter i Europa
 slekten Coccura Šulc, 1908 – 1 art i Europa
 slekten Conicoccus Goux, 1994 – 1 art i Europa
 slekten Cucullococcus Ferris, 1941 – 1 art i Europa
 slekten Delottococcus Cox & Ben-Dov, 1986 – 1 art i Europa
 slekten Dysmicoccus Ferris, 1950 – 11 arter i Europa
 slekten Ehrhornia Ferris, 1918 – 1 art i Europa
 slekten Eumyrmococcus Silvestri, 1926 – 1 art i Europa
 slekten Eupeliococcus Sãvescu, 1985 – 2 arter i Europa
 slekten Euripersia Borchsenius, 1948 – 11 arter i Europa
 slekten Ferrisia Fullaway, 1923 – 1 art i Europa
 slekten Fonscolombia Lichtenstein, 1877 – 1 art i Europa
 slekten Geococcus Green, 1902 – 1 art i Europa, også i Norge:
 Geococcus coffeae (Green, 1933) – bare i veksthus i Norge
 slekten Giraudia Goux, 1989 – 1 art i Europa
 slekten Gomezmenoricoccus Kozár & Walker, 1985 – 1 art i Europa
 slekten Heliococcus Šulc, 1912 – 11 arter i Europa
 slekten Heterococcus Ferris, 1918 – 6 arter i Europa
 slekten Hypogeococcus Rau, 1938 – 2 arter i Europa
 slekten Iberococcus Goméz-Menor Ortega, 1928 – 1 art i Europa
 slekten Lacombia Goux, 1940 – 1 art i Europa
 slekten Longicoccus Danzig, 1975 – 4 arter i Europa
 slekten Metadenopus Šulc, 1933 – 1 art i Europa
 slekten Micrococcopsis Borchsenius, 1948 – 4 arter i Europa
 slekten Mirococcus Borchsenius, 1947 – 2 arter i Europa
 slekten Miseriococcus Ferris, 1953 – 1 art i Europa
 slekten Neotrionymus Borchsenius, 1948 – 2 arter i Europa
 slekten Nipaecoccus Šulc, 1945 – 2 arter i Europa
 slekten Palmicultor Williams, 1963 – 1 art i Europa
 slekten Peliococcopsis Borchsenius, 1948 – 2 arter i Europa
 slekten Peliococcus Borchsenius, 1948 – 29 arter i Europa. I Norge:
 lyngskjoldlus, Peliococcus calluneti (Lindinger, 1912)
 slekten Pellizzariococcus Kozár, 1991 – 1 art i Europa
 slekten Phenacoccus Cockerell, 1893 – 48 arter i Europa. I Norge:
 epleullskjoldlus, Phenacoccus aceris (Signoret, 1875)
 granullskjoldlus, Phenacoccus piceae (Löw, 1883)
 slekten Planococcus Ferris, 1950 – 5 arter i Europa. I Norge:
 veksthusullskjoldlus, Planococcus citri (Risso, 1813) – bare i veksthus i Norge
 slekten Polystomophora Borchsenius, 1948 – 1 art i Europa
 slekten Pseudococcus Westwood, 1840 – 29 arter i Europa. I Norge:
 Pseudococcus viburni (Signoret, 1875) – bare i vekthus i Norge
 slekten Rhizoecus Künckel d'Herculais, 1878 – 31 arter i Europa. I Norge:
 Rhizoecus cacticans (Hambleton, 1946) – bare i veksthus i Norge
 slekten Rhodania Goux, 1935 – 5 arter i Europa
 slekten Ripersia Signoret, 1875 – 1 art i Europa
 slekten Ritsemia Lichtenstein, 1879 – 1 art i Europa
 slekten Saccharicoccus Ferris, 1950 – 1 art i Europa
 slekten Seabrina Neves, 1943 – 1 art i Europa
 slekten Seyneria Goux, 1990 – 3 arter i Europa
 slekten Spilococcus Ferris, 1950 – 7 arter i Europa. 
 slekten Trabutina Marchal, 1904 – 3 arter i Europa
 slekten Trionymus Berg, 1899 – 26 arter i Europa
 slekten Trochiscococcus Williams & Pellizzari, 1997 – 1 art i Europa
 slekten Volvicoccus Goux, 1945 – 2 arter i Europa
 slekten Vryburgia De Lotto, 1967 – 3 arter i Europa
 slekten Puto Signoret, 1875 – ca. 60 arter, 8 i Europa. Bør sannsynligvis regnes som en egen familie, Putoidae. I Europa:

Kilder 
 Fjelddalen, J. (1996) Skjoldlus (Coccinea, Hom.) i Norge. Insekt-Nytt 21 (3): 4-25. 
 Liste over alle beskrevne arter
 Fauna Europaea, utbredelsesdatabase over europeiske dyr
 Bildegalleri over nordamerikanske arter

Eksterne lenker 
 

Skjoldlus